**Ολυμπία Παπαπαναγιώτου**

Η Ολυμπία Παπαπαναγιώτου σπούδασε πιάνο στο Ωδείο του Αγίου Στεφάνου και πήρε το δίπλωμα της με βαθμό „Άριστα Παμψηφεί και Πρώτο Βραβείο“ από την τάξη της Ναταλίας Μιχαηλίδου.

Συνέχισε τις σπουδές τις στην Ακαδημία „Franz Liszt“ της Βουδαπέστης με τον Andras Kemenes (2001-2004), στην „Hochschule für Musik Köln – Standort Wuppertal“ στην Γερμανία με την F. Millet , από όπου αποφοίτησε με το Παιδαγωγικό Δίπλωμα του πιάνου και το Δίπλωμα Γενικής Μουσικής Εκπαίδευσης και στο Κονσερβατόριο του Μααστριχτ με τον Franz Van Beeveren, από όπου τον Ιούνιο του 2008 αποφοίτησε με το μεταπτυχιακό δίπλωμα „Masters in Piano Interpretation“.

Έχει μετεκπαιδευτεί σε σεμινάρια με τους Y. Solomon, A. Valdma, E. Nagy, Ferenc Rados, Ι. Schapira, L.Boyadjieva, A. Puliaev, Ul. Rademacher, T. Steinhoeffel, B.van Oort.

Ασχολήθηκε με την ερμηνεία μουσικής του 17ου και 18ου αιώνα σε ιστορικά όργανα, καθώς και με την συνοδεία τραγουδιστών.

Εχει δώσει ρεσιτάλ πιάνου και συναυλίες μουσικής δωματίου σε πόλεις της Ελλάδας, της Ολλανδίας και της Γερμανίας. Την περίοδο 2009-2012 συνεργάστηκε με τις χορωδίες “Hatzfelder Saengerchor Wuppertal”, “Mixed Harmonie”, “Ladies Harmonie”, “Pol. Chor Wuppertal”, “Cronnenberg Damenchor” και ως καθηγήτρια του Δημοτικού Ωδείου “Bergische Musikschule” του Wuppertal, έλαβε μέρος σε μουσικοπαιδαγωγικά προγράμματα σε νηπιαγωγεία και δημοτικά σχολεία της Βεστφαλίας.

Από το 2013 έχουν δημιουργήσει με την Χριστίνα Σπυριδάκη την κίνηση “Συναυλία στα Σχολεία” παρουσιάζοντας εκπαιδευτικά προγράμματα σε δημοτικά σχολεία στην Αττική προκειμένου να μυηθούν τα παιδιά με ευχάριστο και βιωματικό τρόπο στην μουσική.

Τον Μάιο του 2015 μαζί με την Κατερίνα Γρηγοριάδου απέσπασαν ως πιανιστικό ντουέτο πρώτο βραβείο στην κατηγορία μουσικής δωματίου στον διαγωνισμό  Placido Mandanici στην Barcellona Pozzo di Gotto της Ιταλίας.

Τα τελευταία χρόνια συμμετέχει σε piano trio με τις Κ. Γρηγοριάδου και Χ. Σπυριδάκη και διδάσκει στο Ωδείο Αγίου Στεφάνου, στο Ωδείο Πρωτοπορία και στους χώρους προσχολικής εκπαίδευσης “Μικρή Παρέα” και “Blossom”